**רשות לחתן/כלת ילדים**  
\* \*\*  
מֵרְשׁוּת אֵ-ל דֵּעָה מוֹרֶה וּמֵבִין שׁמוּעָה  
גֵּאֶה וָרָם וְעַל כָּל נִשָּׂא  
וּמֵרְשׁוּת תּוֹרָתֵנוּ מִצִּיּוֹן יָצְאָה  
בְּאֵשׁ וְעָשָׁן יָרֹה הוֹרָאָה  
וּמֵרְשׁוּת בָּנֵינוּ וּבנוֹתֵינוּ מְשַׂחֲקִים בִּרְחוֹבָהּ  
אֲשֶׁר כֹּחַ בָּהֵם וּמַשְׂכִּילִים בְּכָל חָכְמָה  
פְּרִי בֶּטֶן וְשֶׁגֶר נִתַּן לִבְרָכָה  
בָּנֵינוּ וּבְנוֹתֵינוּ עַל כָּתֵף לְנַשְּׂאָה  
בְּטֶרֶם יְדַעֲנוּם לֻקְחוּ לְצֹאן נַחֲלָה  
לְהוֹדִיעַ דּוֹרוֹת אִמְרָה כְּטַל נִמְשְלָה  
וּמֵרְשׁוּת הוֹרֵיהֶם נִבְרְכוּ מֵאֵ-ל לְהִתְגַּבְּרָה  
בְּטֶרֶם גְּמָלוּם לְהָבִיאָם שָׁלֹשׁ פְּעָמִים בַּשָּנָה  
בְּבוֹאָם נֶגֶד יִשְׂרָאֵל לִקְרוֹא הַתּוֹרָה  
לְשַׁנֵּן לִבְנֵיהֶם כְּחֶרֶב חַדָּה  
וּלְבָרֵךְ הַנְּעָרִים לְגָאֳלָם מִכָּל רַע  
זֶרַע בְּרוּכִים הֵם בְּטֶרֶם נִקְרְאָה  
לָכֵן רָאִיתִי לִבְחוֹר מִתּוֹךְ עַם סְגֻלָּה  
לְרוֹמֵם וּלְגַדֵּל, לִקְטוֹר לוֹ/לָה תָּגָא  
לִכְהוּנַת פְּאֵר וְעֲדִיֵּי חוּפָּה  
כְּגִבּוֹר לָרוּץ אֹרַח לְקוֹל שָׂשׂוֹן וְשִׂמְחָה  
לַעֲמוֹד לְבָרֵךְ מוֹֹרָשָׁה וּקְהִילָה  
עֲמֹד/עִמְדִי עֲמֹד/עִמְדִי עֲמֹד/עִמְדִי פלוני/פלונית בֵּן/בַּת פלוני ופלונית לְכָבוֹד וּלְתִפְאָרָה  
בִּשְׂכָר זֶה תָּבוֹא לְאַחֲרִיתוֹ/לְאַחֲרִיתָהּ תִּקְוָה  
יִרְאֶה/תִּרְאֶה בָּנִים וּבָנוֹת שְׁתוּלִים כְּגֶפֶן פֹּרִיָּה  
מְלֵאִים בְּמִצְווֹת וְעוֹסְקִים בַּתּוֹרָה  
מִדֵּי דַּבְּרָם מְיַקְּרִים תוֹרָתוֹ לְשַׁעֲשְׁעָה  
וְיִזְכֶּה/וְתִזְכֶּה לַעֲלוֹת עִם כֹּל יִשְׂרָאֵל אֶל הַר הַמּוֹרִיָּה  
לִשְׂמוֹחַ בְּכִינוּן שׂוֹם בָּאָרֶץ תְּהִלָּה  
עֲמֹד/עִמְדִי עֲמֹד/עִמְדִי עֲמֹד/עִמְדִי פלוני/פלונית בֵּן/בַּת פלוני ופלונית בְּגִיל כַּיּוֹלֵדָה  
לְבִּרְכַּת הַנְּעָרִים בְּמַלְאֲכוּת הַקְּהִילָה  
יַעֲמֹד/תַּעֲמֹד פלוני/פלונית בֵּן/בַּת פלוני ופלונית חֲתַן/כַּלַת הַיְלָדִים

* קרדיט: שי פורסטנברג, איתן ברקוביץ

**רשות לחתן וכלת תורה**

\*\*\*

מֵרְשׁוּת הָאֵ-ל הַגָּדוֹל הַגִּבּוֹר וְהַנּוֹרָא.

וּמֵרְשׁוּת מִפָּז וּמִפְּנִינִים יְקָרָה.

וּמֵרְשׁוּת סַנְהֶדְרִין הַקְּדוֹשָׁה וְהַטְּהוֹרָה.

וּמֵרְשׁוּת רָאשֵׁי יְשִׁיבוֹת ומדרשות, אַלּוּפֵי הַתּוֹרָה.

וּמֵרְשׁוּת אֲנָשִׁים ונָשִׁים יוֹשְׁבֵי שׁוּרָה.

אֶפְתַּח פִּי בְּשִׁירָה וּבְזִמְרָה.

לְהוֹדוֹת וּלְהַלֵּל לְדָר בִּנְהוֹרָא.

שֶׁהֶחֱיָנוּ וְקִיְּמָנוּ בְּיִרְאָתוֹ הַטְּהוֹרָה.

וְהִגִּיעָנוּ לִשְׂמוֹחַ בְּשִׂמְחַת הַתּוֹרָה.

הַמְשַׂמַּחַת לֵב וְעֵינַיִם מְאִירָה.

נוֹתֶנֶת עֹשֶׁר וְכָבוֹד וְחַיִּים וְתִפְאָרָה.

מַאֲרֶכֶת יָמִים וּמוֹסֶפֶת גְּבוּרָה.

לְאוֹהֲבֶיהָ וּלְשׁוֹמְרֶיהָ בְּצִוּוּי וְאַזְהָרָה.

וּבְכֵן יְהִי רָצוֹן מִלִּפְנֵי הַגְּבוּרָה.

לָתֵת חַיִּים וָחֶסֶד וְנֶזֶר וַעֲטָרָה.

**ל\_\_\_\_\_\_\_\_** הַנִּבְחַרים לְהַשְׁלִים הַתּוֹרָה.

לְאַמְּצם לְבָרְכם לְגַדְּלם בְּתַלְמוּד תּוֹרָה.

לְדָרְשׁם לְהַדְּרם לְוַעֲדם בַּחֲבוּרָה.

לְזָרְזם לְחַסְּנם לְטַכְּסם לְיַשְּׁרם לְכַבְּדם לְלַמְּדם לֶקַח וּסְבָרָה.

לְמַלְּטם לְנַשְּׂאם לְסַעֲדם בְּסַעַד בְּרוּרָה.

לְעַדְּנם לְפַרְנְסם לְצַדְּקם בְּעַם נִבְרָא.

לְקָרְבם לְרַחֲמם לְשָׁמְרם מִכָּל צוּקָה וְצָרָה.

לְתָקְפםֹ לְסָמְכם לְתָמְכם בְּרוּחַ נִשְׁבָּרָה.

עִמְדו עִמְדו עִמְדו  **\_\_\_\_\_\_\_\_\_** חֲתַן וכלת תּוֹרָה.

וְתֵנו כָּבוֹד לְאֵ-ל גָּדוֹל וְנוֹרָא. וּבִשְׂכַר זֶה תִּזְכו מֵאֵ-ל נוֹרָא.

לִרְאוֹת בָּנִים ובנות עוֹסְקִים בַּתּוֹרָה.

וּמְקַיְּמֵי מִצְוֹת בְּתוֹךְ עַם יָפָה וּבָרָה.

וְתִזְכו לִשְׂמֹחַ בְּשִׂמְחַת בֵּית הַבְּחִירָה.

וּפָנֶיכם לְהָאִיר בִּצְדָקָה בְּאַסְפַּקְלַרְיָא הַמְּאִירָה.

כְּנִבָּא יְשַׁעְיָהוּ מָלֵא רוּחַ עֵצָה וּגְבוּרָה.

שִׂמְחוּ אֶת יְרוּשָׁלַיִם וְגִילוּ בָהּ מְהֵרָה.

שישו אִתָּהּ מָשׂוֹשׂ כָּל הַמִּתְאַבְּלִים עָלֶיהָ בְּאֶבְלָה וְצָרָה.

עִמְדו עִמְדו עִמְדו  **\_\_\_\_\_\_** חֲתַן וכלת תּוֹרָה.

מֵרְשׁוּת כָּל הַקָּהָל הַקָּדוֹשׁ הַזֶּה וְהַשְׁלֵימו הַתּוֹרָה:

י/תעמוד **\_\_\_\_\_\_\_\_\_\_\_\_\_\_\_\_**

* קרדיט: שי פורסטנברג, איתן ברקוביץ

**רשות לחתן וכלת בראשית**

מֵרְשׁוּת מְרוֹמָם עַל כָּל בְּרָכָה וְשִׁירָה.

נוֹרָא עַל כָּל תְּהִלָּה וְזִמְרָה.

חֲכַם לֵבָב וְאַמִּיץ כֹּחַ וּגְבוּרָה.

וּמוֹשֵׁל עוֹלָם אֲדוֹן כָּל יְצִירָה.

וּמֵרְשׁוּת כְּבוּדָה בַת מֶלֶךְ פְּנִימָה עֲצוּרָה.

רֵאשִׁית קִנְיָנוֹ אַלְפַּיִם אֲצוּרָה.

בָּרָה תְּמִימָה מְשִׁיבַת נֶפֶשׁ וּמַחֲזִירָה.

יְשֻׁרוּן נִתְּנָה מוֹרָשָׁה לְעָבְדָהּ וּלְשָׁמְרָהּ.

מְלֻמָּדֶיהָ גְּאוֹנֵי יַעֲקֹב לְפָתְחָהּ וּלְסָגְרָהּ.

כְּלִיל הוֹד נָשִׂיא מַרְבֵּה הַמִּשְׂרָה.

יוֹשְׁבֵי עַל מִדִּין מְשִׁיבֵי מִלְחָמָה שָׁעְרָה.

רָאשֵׁי יְשִׁיבוֹת רָאשֵׁי גוֹלָה פְזוּרָה.

ומֵרְשׁוּת חֲבוּרַת צֶדֶק הַמְאֻשָּׁרָה.

אֲנָשִׁים ונָשִׁים בְּכָל שׁוּרָה וְשׁוּרָה.

קְבוּצִים פֹּה הַיּוֹם לְשִׂמְחַת תּוֹרָה.

וְנֶעֱצָרִים לְסַיֵּם וּלְהָחֵל בְּגִיל וּבְמוֹרָא.

אוֹתָהּ מְחַבְּבִים כְּיוֹם נְתִינָתָהּ בַּהֲדָרָה.

מְסַלְסְלִים בָּהּ כַּחֲדָשָׁה וְלֹא כַיְשָׁנָה שֶׁעָבְרָה.

צְמֵאִים לָמֹץ וּלְהִתְעַנֵּג מִזִּיו יְקָרָהּ.

מְשַׂמַּחַת לֵב וְעֶצֶב מְסִירָה.

תַּנְחוּמֶיהָ יְשַׁעְשְׁעוּ נַפְשָׁם בָּהּ לְהִתְפָּאֲרָה.

וְהוֹגִים בְּמִקְרָא וְהַגָּדָה בְּמִשְׁנָה וּגְמָרָא.

רָצִים וּמְבִיאִים טַפָּם לְבֵית הָעֲתִירָה.

וְעוֹשִׂים גַּם מַעֲשִׂים בְּאַזְהָרָה.

לָכֵן גָּדוֹל שְׂכָרָם מֵאֵת הַגְּבוּרָה.

עַל רֹאשָׁם שִׂמְחַת עוֹלָם קְשׁוּרָה.

תְּאֵבִים לִרְאוֹת בִּנְיַן בֵּית הַבְּחִירָה.

וּבְכֵן נִסְכַּמְתִּי דַּעַת כֻּלָּם לְבָרְרָה.

זוג צעיר הֲרִימוֹתִי מֵעָם תּוֹךְ הַחֲבוּרָה.

מְצָאתִיו לֵב נָבוֹן לְהַסְבִּירָה.

צֶדֶק וָחֶסֶד רוֹדֵפים בְּאֹרַח יְשָׁרָה.

וּנְשָׂאם לִבּם וְנָדְבָה רוּחםֹ לְהִתְעוֹרְרָה.

תְּחִלָּה וְרִאשׁוֹנים הֱיו לְהַתְחִיל הַתּוֹרָה.

וְעַתָּה קוּמו **\_\_\_\_\_\_\_\_\_** עִמְדו לְהִתְאַזְּרָה.

בֹּואו וְהִתְיַצֵּבו וַעֲמדו לִימִינִי וּקְרָאוּה.

מַעֲשֵׂה בְרֵאשִׁית לִכְבוֹד צוּר בָּרָא.

עַל זֹאת מַתְכִּיפִין הַתְחָלָה לְהַשְׁלָמָה בִּתְדִירָה.

עַד שֶׁלֹּא יְרַגֵּל בְּעַם זוּ לְשַׁקְּרָה.

יַעַן נַעֲשֵׂיתָם רִאשׁוֹנים לְמִצְוָה גְמוּרָה.

מָה רַב טוּבְכם וּמַשְׂכֻּרְתְּכם יְתֵרָה.

טוֹב עַיִן תְּבורכו בְּנִדְבָתְכם מִלְּעַצְּרָה.

וּמִבִּרְכוֹת בּוֹרְאֶכם יבוֹרכו יָדְכם מִלְּקַצְּרָה.

בַּעֲבוּר שֶׁכָּל הַמְכַבֵּד תּוֹרָה בִּצְפִירָה.

יְהִי גוּפוֹ מְכֻבָּד בְּכֹחַ לְהִתְאַשְּׁרָה.

מַהֵר עִמְדו עִמְדו עִמְדו **\_\_\_\_\_**חֲתַן וכלת בְּרֵאשִׁית בָּרָא.

מֵרְשׁוּת הַקָּהָל הַקָּדוֹשׁ הַזֶּה לְבָרֵךְ אֵ-ל גָּדוֹל וְנוֹרָא.

אָמֵן יַעֲנוּ אַחֲרֶיךָ הַכֹּל מְהֵרָה:

י/תעמוד\_\_\_\_\_\_\_\_\_\_\_\_\_\_

* קרדיט: שי פורסטנברג, איתן ברקוביץ